11/07/2017 | Administración LocalMunicipal
Porto do Son
Aprobación definitiva da Ordenanza reguladora das convocatoria de axudas económicas a familias con menores a cargo para a compensación dos seus gastos farmacéuticos para o ano 2017

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora da convocatoria de axudas económicas a familias con menores a cargo para a compensación dos seus gastos farmacéuticos para o ano 2017, unha vez que se elevou a definitivo o acordo de aprobación inicial adoptado polo Pleno da Corporación na sesión do 18 de maio de 2017, e que é do seguinte teor literal: O obxecto desta convocatoria é ofertar axudas económicas ó cofinanciamento do 40% dos medicamentos financiados polo Sistema nacional de saúde e prescritos a través de receita a familias con menores a cargo que atravesan dificultades económicas. Poderán ter a condición de beneficiarios das axudas as familias que cumpran os seguintes requisitos: - Estar empadroadas no Concello de Porto do Son. - Que, ó menos, un dos membros da unidade de convivencia sexa menor de 16 anos. - Non superar os límites de ingresos mensuais a que se refire o artigo 12. d) da Lei 10/2013, do 27 de novembro, de inclusión social de Galicia: • Familias con 2 membros: 473,93 €/mes • Familias con 3 membros: 537,83 €/mes • Familias con 4 membros: 591,08 €/mes • Familias con 5 membros: 644,33 €/mes • Familias con 6 membros: 697,58 €/mes • Familias con 7 membros: 718,88 €/mes • Familias con 8 membros: 804,08 €/mes • Familias con 9 membros: 857,33 €/mes • Familias con 10 membros: 910,58 €/mes As solicitudes para a concesión destas axudas presentarase de acordo co modelo establecido a tal fin nos Servizos Sociais do Concello, e deberá acompañarse da seguinte documentación: - Impreso de solicitude debidamente cuberto. - Fotocopia do DNI da persoa solicitante e daqueles membros que convivan no domicilio familiar. - Fotocopia do libro de familia onde conste/n o/s menor/es que convive/n no domicilio. - Xustificante na necesidade da medicación (receita médica). - Factura da farmacia. - Certificado do número de conta bancaria. - Xustificantes dos ingresos que percibe no momento da solicitude a persoa solicitante e o resto das persoas que integren a unidade familiar en concepto de rendementos do traballo ou de actividades económicas, como retribucións, rendas, prestacións, axudas, subsidios, prestacións de pagamento único ou por calquera outro concepto; así mesmo, as cantidades percibidas en concepto de rendemento do capital mobiliario e inmobiliario, alugamentos ou similares, así como rendementos do patrimonio. - Copia da declaración da renda ou certificado de imputación de rendas relativo ó último exercicio da persoa solicitante e resto das persoas que integran a unidade familiar, só no caso de no autorizar a súa consulta. As solicitude poderán facer referencia a gastos farmacéuticos realizados dende o 1 de decembro do 2016 ata o 30 de novembro do 2017. O prazo de presentación das solicitude rematará o 30 de novembro do 2017. A solicitude, unha vez presentada no Concello de Porto do Son, trasladarase, xunto á documentación achegada, ó Departamento de Servizos Sociais para a instrución do procedemento A tramitación e instrución do expediente corresponderá ás traballadoras sociais de referencia, que procederán á comprobación dos datos proporcionados e ó requirimento das emendas que procedan para completar o expediente, de ser o caso. Se a solicitude non reúne os requisitos establecidos, requirirase á persoa interesada para que a emende no prazo de 10 días, indicándoselle que de non facelo daráselle por desistido da súa solicitude que será arquivada sen máis trámites. Se a solicitude cumpre os requisitos esixidos formularase proposta de resolución provisional na que se expresará o cumprimento dos requisitos dos solicitantes para a concesión das axudas e a contía individualizada de subvención que se propón para cada solicitante con arranxo ó establecido nestas bases. A proposta de resolución provisional presentarase en Alcaldía, que será o órgano competente para a súa resolución definitiva e concesión, previo informe da Intervención municipal. As resolucións, tanto favorables como desfavorables, das axudas serán notificadas ás persoas solicitantes e procederase ó pago da contía concedida no caso das axudas resoltas favorablemente. O crédito orzamentario para as presentes axudas, financiada pola Xunta de Galicia, é de 4.500 € con cargo á aplicación orzamentaria 231.22106 O importe das axudas concedidas a cada persoa solicitante ascenderá ó importe total solicitado sendo a contía máxima que se pode conceder por persoa integrante da unidade familiar e anualidade120 €. Poderá superarse este límite nos casos en que a situación do destinatario final o faga aconsellable, circunstancia que deberá estar debidamente xustificada no correspondente informe social emitido polo traballador/a social dos servizos sociais comunitarios básicos. As solicitude serán atendidas por rigoroso orde de presentación no rexistro de entrada do Concello ata que se esgote o crédito orzamentario destinado a dita finalidade. A eficacia das anteditas bases queda condicionada á entrada en vigor dos Orzamentos Xerais do concello para o ano 2017. D./Dna. _______________________________________________________________, con DNI núm. ___________________, con enderezo en ____________________________________________________________ e tfno. _____________________ Vista a convocatoria de axudas económicas a familias con menores a cargo para a compensación dos seus gastos farmacéuticos para o ano 2017, SOLICITO Unha axuda de __________________________________ € para facerlle fronte ós ditos gastos realizados no periodo de ______________________________________ e referidos ós medicamentos financiados polo Sistema nacional de saúde que teño prescritos a través de receita médica, para o que presento a seguinte documentación: - Fotocopia do DNI da persoa solicitante e daqueles membros que convivan no domicilio familiar. - Fotocopia do libro de familia do/s menor/res que convive/n no domicilio. - Certificado do número de conta bancaria - Xustificantes de prescripción médica. - Factura da farmacia. - Xustificantes dos ingresos que perciba en cada momento da solicitude a persoa solicitante e resto das persoas que, integren a unidade familiar en concepto de rendementos do traballo ou de actividades económicas, como retribucións, rendas, prestacións, axudas, subsidios, prestacións de pagamento único ou por calquera outro concepto; así mesm, as cantidades percibidas en concepto de rendementos do capital mobiliario e inmobiliario, alugamentos ou similares, así como rendementos do patrimonio. - Copia da declaración da renda ou certificado de imputación de rendas do último exercicio da persoa solicitante e resto das persoas que integran a unidade familiar, só no caso de no autorizar a súa consulta. Porto do Son, ______ de __________________ do 2017 De acordo co establecido pola Lei orgánica 15/1999, de 13 de decembro, de protección de datos de carácter persoal, consinto que estes datos sexan incluídos nun ficheiro do que é titular o Concello de Porto do Son e poidan ser utilizados para xestionar calquera cuestión relacionada coa axuda social solicitada e, declaro estar informado sobre os dereitos de acceso, rectificación, cancelación e oposición que poderei exercitar no domicilio do Concello de Porto do Son, na Rúa Atalaia, núm.7, 15970 Porto do Son, A Coruña. Os seus datos poderán ser comunicados a organismos e administración con competencias na materia, coa finalidade única de tramitar as axudas sociais solicitadas. SR. ALCALDE DO CONCELLO DE PORTO DO SON D./Dna. _______________________________________________________________, con DNI núm. ___________________, con enderezo en _____________________________________________________________ e tfno. ____________________ DECLARO que non teño débedas fiscais nin sociais pendentes coa Seguridade Social nin coa Administración Autonómica, nin me atopo en ningún dos supostos que impiden obter a condición de beneficiario de subvencións por parte das Administracións Públicas recollidos no artigo 13 da Lei 38/2003, Xeral de Subvencións. Así mesmo, en cumprimento do artigo 23.3 da Lei Xeral de Subvencións, autorizo ó Concello de Porto do Son a solicitar os correspondentes certificados de atoparme ó corrente das miñas obrigas tributarias. Porto do Son, ______ de __________________ do 2017.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 6 de xullo de 2017. O Alcalde- Presidente, Asdo. José Luis Oujo Pouso.